හෙලිකොප්ටරය ගෙනයෑමට ලොව විශාලතම භාණ්ඩ ප්රවාහන යානයක් එයි
මධ්යම අප්රිකානු ජනරජයේ සාම සාධක රාජකාරීවල නිරත වී සිටින ශ්රී ලංකා ගුවන් හමුදාව සඳහා ඔවුන් සතු එම්අයි  17 වර්ගයේ හෙලිකොප්ටර් යානයක් රැගෙන යෑම සඳහා ලොව විශාලතම භාණ්ඩ ප්රවාහන ගුවන් යානයක් වන ඇන්ටනෝව්  124 Antonov  124 ගුවන් යානයක් ඊයේ 28 දා පස්වරු 0245 ට කටුනායක ගුවන් හමුදා කඳවුර වෙත ගොඩබෑවේය ශ්රී ලංකා ගුවන් හමුදාව 2014 වසරේ සිට මධ්යම අප්රිකානු ජනරජයේ සාම සාධක රාජකාරිවල නිරත වී සිටින අතර වර්තමානයේ එහි එම්අයි 17 වර්ගයේ හෙලිකොප්ටර් යානා 03 ක් ද එහි සේවා සඳහා යොදා තිබේ මෙයින් එක් හෙලිකොප්ටර් යානයක අත්යවශ්ය ප්රධාන නඩත්තු කටයුත්තක් Major Overhaul සිදු කිරීමට ඇති නිසා එම යානය එරටින් ඉවත් කර ශ්රී ලංකාවට රැගෙන ඒමට ප්රථම මෙම එම්අයි 17 හෙලිකොප්ටර් යානය එරට ශ්රී ලංකා හෙලිකොප්ටර් බලඝනය වෙත එකතු කිරීම සඳහා මෙසේ රැගෙන යෑම සිදු කිරීමට පියවර ගෙන තිබේ මධ්යම අප්රිකානු ජනරජයේ මෙම ශ්රී ලංකා ගුවන් හමුදා හෙලිකොප්ටර් යානා එරට හමුදා භට පිරිස් ප්රවාහනය අභ්යන්තර ගුවන් ගමන් ක්රියාත්මක කිරීම හදිසි වෛද්ය ප්රතිකාර කටයුතු සඳහා සහ ආහාරපාන සහ භාණ්ඩ ප්රවාහනය සඳහා යොදා ගනිමින් තිබේ ඉකුත් 2014 වසරේ සිට මේ දක්වා මධ්යම අප්රිකානු ජනරජයේ සාම සාධක රාජකාරී කටයුතුවලින් ශ්රී ලංකාව ඇමෙරිකානු ඩොලර් මිලියන 125ක මුදලක් උපයා ගෙන තිබේ මෙම රුසියාවට අයත් ඇන්ටනෝව්  124 ගුවන් යානය තුළ බංග්ලාදේශයට අයත් එම්අයි 17 හෙලිකොප්ටර් යානයක් ද පටවා තිබූ අතර එම යානය ද මෙම ගුවන් යානයෙන් මධ්යම අප්රිකානු ජනරජය වෙත රැගෙන යෑමට නියමිතය මෙම ගුවන් යානයට මෙවැනි හෙලිකොප්ටර් යානා 03 ක් එකවර ගෙන යා හැකිය ඇන්ටනෝව්  124 ගුවන් යානය මෙම හෙලිකොප්ටර් යානා ද රැගෙන අද 29 දා අලුයම 0530 ට කටුනායක ගුවන් හමුදා කඳවුරේ සිට මධ්යම අප්රිකානු ජනරජය බලා පිටත්ව යෑමට නියමිතය කටුනායක ටීකේජී කපිල